Նիկոլ Փաշինյանը 2017 թվականի խորհրդարանական ընտրություններում առաջադրվել էր Երևանի կենտրոն, Նորք-Մարաշ, Էրեբունի, Նուբարաշեն վարչական շրջաններն ընդգրկող թիվ 4 ընտրատարածքից։ Այդ ընտրատարածքում Փաշինյանից հետո հաջորդ համարը ՔՊ վարչության անդամ, Երևանի ավագանու «Ելք» խմբակցության անդամ Ալեն Սիմոնյանն է։ Սիմոնյանը խորհրդարանական ընտրություններում չորրորդ ընտրատարածքում ստացել է 1870 ձայն։ Համապետական ցուցակի 14-րդ համարն է։ Ալեն Սիմոնյանը Արարատ ամսագրի և araratnews.am կայքի գլխավոր խմբագիրն է, ունի իրավագետի և քաղաքագետի որակավորում, անցել է պարտադիր զինվորական ծառայություն։ Հանդիսանում է «Քաղաքացիական պայմանագիր»՝ նախ հանրային-քաղաքական միավորման կառավարման խորհրդի, ապա՝ կուսակցության վարչության անդամ։